CELEX: 32016R2244
Language: da
Date: 2016-12-13 00:00:00
Title: Kommissionens gennemførelsesforordning (EU) 2016/2244 af 13. december 2016 om ændring af forordning (EF) nr. 1979/2006 for så vidt angår importtoldkontingenter for svampekonserves med oprindelse i Kina

14.12.2016   
            
            
               DA
            
            
               Den Europæiske Unions Tidende
            
            
               L 339/4
            
         KOMMISSIONENS GENNEMFØRELSESFORORDNING (EU) 2016/2244
   af 13. december 2016
   om ændring af forordning (EF) nr. 1979/2006 for så vidt angår importtoldkontingenter for svampekonserves med oprindelse i Kina
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/1972, (EØF) nr. 234/1979, (EF) nr. 1037/2001 og (EF) nr. 1234/2007 (1), særlig artikel 187, litra a), og
   ud fra følgende betragtninger:
   
               (1)
            
            
               Kommissionens forordning (EF) nr. 1979/2006 (2) omhandler åbning og forvaltning af toldkontingenter for svampekonserves af slægten Agaricus henhørende under KN-kode 0711 51 00, 2003 10 20 og 2003 10 30 (i det følgende benævnt »svampekonserves«) importeret fra tredjelande.
            
         
               (2)
            
            
               I aftalen i form af brevveksling mellem Den Europæiske Union og Folkerepublikken Kina i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994, for så vidt angår ændring af indrømmelserne i Republikken Kroatiens lister i tilslutning til dens tiltrædelse af Den Europæiske Union, som er godkendt ved Rådets afgørelse (EU) 2016/243 (3), fastsættes en forhøjelse på 650 ton (drænet nettovægt) af EU's toldkontingent for svampekonserves med oprindelse i Kina.
            
         
               (3)
            
            
               Forhøjelsen af toldkontingentet bør afspejles i bilag I til forordning (EF) nr. 1979/2006.
            
         
               (4)
            
            
               Forordning (EF) nr. 1979/2006 bør derfor ændres.
            
         
               (5)
            
            
               Aftalen mellem Den Europæiske Union og Folkerepublikken Kina blev godkendt af Rådet den 18. oktober 2016 (4). I overensstemmelse med artikel 8, stk. 1, i forordning (EF) nr. 1979/2006 skal importører indgive deres licensansøgninger i løbet af de fem første arbejdsdage i januar. Det er derfor hensigtsmæssigt, at denne forordning finder anvendelse fra den 1. januar 2017.
            
         
               (6)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Ændring af forordning (EF) nr. 1979/2006
   Bilag I til forordning (EF) nr. 1979/2006 erstattes af teksten i bilaget til nærværende forordning.
   Artikel 2
   Ikrafttrædelse og anvendelse
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2017.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. december 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Kommissionens forordning (EF) nr. 1979/2006 af 22. december 2006 om åbning og forvaltning af toldkontingenter for svampekonserves fra tredjelande (EUT L 368 af 23.12.2006, s. 91).
   
      (3)  Rådets afgørelse (EU) 2016/243 af 12. februar 2016 om undertegnelse på Den Europæiske Unions vegne af aftalen i form af brevveksling mellem Den Europæiske Union og Folkerepublikken Kina i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til landets tiltrædelse af Den Europæiske Union (EUT L 45 af 20.2.2016, s. 12).
   
      (4)  Rådets afgørelse (EU) 2016/1885 om indgåelse af aftalen i form af brevveksling mellem Den Europæiske Union og Folkerepublikken Kina i henhold til artikel XXIV:6 og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til landets tiltrædelse af Den Europæiske Union (EUT L 291 af 26.10.2016, s. 7).
   
      BILAG
      
         
            »BILAG I
            Omfanget af og løbenummer og anvendelsesperiode for de i artikel 1, stk. 1, omhandlede toldkontingenter i t (drænet nettovægt))
            
                        Oprindelsesland
                     
                     
                        Løbenumre
                     
                     
                        1. januar til 31. december hvert år
                     
                  
                        Kina
                     
                     
                        Traditionelle importører: 09.4157
                     
                     
                        30 400 
                     
                  
                        Nye importører: 09.4193
                     
                  
                        Andre tredjelande
                     
                     
                        Traditionelle importører: 09.4158
                     
                     
                        5 030 «
                     
                  
                        Nye importører: 09.4194